LG L90

LG L90 je smartfón, ktorý navrhla a vyrába juhokórejská spoločnosť LG Electronics. Patrí do tretej generácie rady L. Predstavený bol vo februári 2014 a uvedený v marci 2014 (single SIM verzia), resp. v apríli 2014 (dual SIM verzia). Operačný systém používa Android 4.4.2 KitKat. Je to väčší smartfón strednej až vyššej triedy v rade L tretej generácie a súčasne najvýkonnejší model v tomto rade, s parametrami takmer totožnými ako model LG G2 Mini.

Vybavený je štvorjadrovým procesorom Cortex-A7 s frekvenciou 1,2 GHz, použitý systém na čipe je Qualcomm MSM8226 Snapdragon 400. Telefón má 1 GB RAM a 8 GB vnútorného úložiska, ktoré je možné rozšíriť microSD kartou do 32 GB. Grafický procesor je Adreno 305.

Použitý IPS displej je veľkosti 4,7 palcov, s rozlíšením 540x960 bodov (234 dpi). Primárna kamera má rozlíšenie 8 Mpix a dokáže nahrávať video vo fullHD rozlíšení 1080p, sekundárna kamera je 1,3 Mpix alebo VGA. Telefón je vybavený konektivitou Wi-Fi, Bluetooth, GPS a FM rádiom a kapacita batérie je 2540 mAh. 

 Zdroj 
 Špecifikácia telefónu na stránke gsmarena

Kategória:Mobilné telefóny LG